བསམ་ཡུལ་ལས་འདས་པ་ཞིག་ལ་མགོན་སྐྱབས་ཀྱིས་ཀུ་རེ་དེའི་ན་ཟུག་མ་ཐེག་པར་ངུས་བྱུང་ལ།ངུ་བཞིན་དུ་ཁྱོད་གཉིས་ཀྱིས་ང་ལ་ཐུབ་ཚོད་བྱེད་པ་རེད།ངས་ཨ་ཕར་གཏུག་རྒྱུ་ཡིན་ཟེར་ནས་ནོར་ཁྱུ་བསྐྱུར་ནས་མར་ཕྱོགས་སུ་བུད་སོང་།ལྷ་མོས་ཕར་ཕྱོགས་ནས་དོན་དག་ཅི་ཞིག་བྱུང་བ་མ་ཤེས་པར་མགོན་སྐྱབས་ཀྱི་རྗེས་སུ་བརྒྱུགས་ནས་བཤོལ་འདེབས་བྱེད་ཀྱིན་འདུག་མོད།ཁོས་མི་ཉན་པར་ཤར་རེར་ཡུལ་ཕྱོགས་སུ་བུད་ཐལ།མགོན་སྐྱབས་ཡུལ་དུ་སོང་ནས་ཁོའི་ཨ་ཕར་གཏུག་བཤེར་བྱེད་ངེས་ཡིན་བཟོ་འདུག་པས་རྣམ་རྒྱལ་ངེད་གཉིས་ཀྱང་ཧ་ཅང་སྐྲག་པར་གྱུར་སོང་།